Na osnovu člana 23 stav 1 Zakona o zaradama zaposlenih u javnom sektoru ("Službeni list CG", br. 16/16, 83/16, 21/17, 42/17, 12/18, 39/18 i 42/18), člana 38 stav 1 tačka 2 i 29 Zakona o lokalnoj samoupravi ("Službeni list CG", broj 02/18), člana 35 stav 1 alineja 2 i 29 Statuta opštine Tivat ("Službeni list CG- Opštinski propisi", br. 24/18), uz prethodnu saglasnost Ministarstva finansija, broj: \_\_\_\_\_\_ od \_\_\_\_\_\_\_. godine, Skupština opštine Tivat, na sjednici održanoj \_\_\_\_\_\_\_\_. godine, donijela je

**ODLUKU**

**o zaradama lokalnih službenika i namještenika opštine Tivat**

**Član 1**

Ovom odlukom utvrđuju se koeficijenti za zarade lokalnih službenika i namještenika u Opštini Tivat, dodatak za obavljanje poslova i druga pitanja od značaja za ostvarivanje ovih prava u skladu sa zakonom kojim se uređuju zarade zaposlenih u javnom sektoru.

**Član 2**

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

**Član 3**

Zavisno od nivoa kvalifikacija obrazovanja, složenosti poslova, odgovornosti i drugih elemenata bitnih za vrednovanje određenog posla pojedina zvanja u lokalnoj upravi i Službi Skupštine raspoređuju se u slijedeće grupe poslova I izražavaju u koeficijentima i to:

|  |
| --- |
| **Visoko rukovodni kadar**  Grupa poslova C  Zvanja Podgrupa Koeficijent |
| Sekretari sekretarijata 7 14.70 |
| Direktori Direkcija,Uprave 7 14.70 |
| Starješine posebne službe 10 12.97 |
| Menadžer opštine 10 12.97 |
| Rukovodici stručne službe 12 11.67 |
| Pomoćnik starješine organa 12 11.67 |
| Zastupnik imovinsko pravnih interesa opštine 12 11.67 |

|  |
| --- |
| **Ekspertsko-rukovodni kadar** |
| Grupa poslova D  Zvanja Podgrupa Koeficijent |
| **NIVO 2** |
| Načelnik, rukovodilac i drugo odgovarajuće zvanje 1 9.4 |
| **NIVO 3** |
| Šef, koordinator ili drugo odgovarajuće zvanje 4 8.5 |
| **Ekspertski kadar** |
| Grupa poslova D  Zvanja Podgrupa Koeficijent |
| **NIVO 1** |
| Samostalni savjetnik I 7 7.4 |
| Inspektor I 8 7.4 |
| Ovlašćeno službeno lice I 9 7.4 |
| Viši unutrašnji revizor 9 7.4 |
| Samostalni savjetnik II 10 7.2 |
| Inspektor II 11 7.2 |
| Ovlašćeno službeno lice II 12 7.2 |
| Stariji unutrašnji revizor 12 7.2 |
| Samostalni savjetnik III 13 7 |
| Inspektor III 14 7 |
| Ovlašćeno službeno lice III 15 7 |
| Mlađi unutrašnji revizor 15 7 |
| **NIVO 2** |
| Viši savjetnik I 16 6.5 |
| Viši savjetnik II 17 6.1 |
| Viši savjetnik III 18 5.9 |
| **NIVO 3** |
| Savjetnik I 19 5.5 |
| Savjetnik II 20 5.1 |
| Savjetnik III 21 4.8 |
| Vatrogasac- spasilac 20 5.1 |
| **NIVO 4** |
| Saradnik I 21a 4.6 |
| Saradnik II 21b 4.4 |
| Saradnik III 21c 4.2 |
| **Izvršni kadar** |
| Grupa poslova D  Zvanja Podgrupa Koeficijent |
| **NIVO 1** |
| Samostalni referent 22 4.1 |
| **NIVO 2** |
| Viši referent 23 3.8 |
| **NIVO 3** |
| Referent 24 3.5 |
| **Namještenici** |
| Grupa poslova D  Zvanja Podgrupa Koeficijent |
| **NIVO 1** |
| Viši namještenik I 25 3.1 |
| **NIVO 2** |
| Viši namještenik II 25a 2.9 |
| **NIVO 3** |
| Namještenik 26 2.6 |

**Član 4**

Određenim lokalnim službenicima i namještenicima iz člana 3 može biti određen dodatak na osnovnu zaradu za obavljanje poslova na određenim radnim mjestima i to:

- **ekspertsko rukovodni kadar**: načelnik ili rukovodilac sektora ili drugo odgovarajuće zvanje, u visini do 30% osnovne zarade, šef ili koordinator službe, odjeljenja ili drugo odgovarajuće zvanje, u visini do 30 % osnovne zarade;

- **ekspertski kadar**: samostalni savjetnik I, inspektor I, ovlašćeno službeno lice I, viši unutrašnji revizor, samostalni savjetnik II, inspektor II, ovlašćeno službeno lice II, stariji unutrašnji revizor, samostalni savjetnik III, inspektor III, ovlašćeno službeno lice III, mlađi unutrašnji revizor, viši savjetnik I, viši savjetnik II, viši savjetnik III, savjetnik I, savjetnik II, savjetnik III u visini do 30% osnovne zarade;

- **izvršni kadar**: vatrogasac-spasilac-vođa smjene u visini do 20% i vatrogasac spasilac u visini do 20%, samostalni referent, viši referent, referent, u visini do 30 % osnovne zarade;

**- namještenici**: viši namještenik I, viši namještenik II, namještenik, u visini do 30% osnovne zarade.

Dodatak na zaradu iz stava 1 ovog člana utvrđuje se posebnim rješenjem o dodatku na zaradu.

**Član 5**

Organ lokalne uprave nadležan za poslove Budžeta vodi centralnu evidenciju o zaradama lokalnih službenika i namještenika u skladu sa zakonom kojim se uređuju zarade zaposlenih u javnom sektoru.

**Član 6**

Stupanjem na snagu ove odluke prestaje da važi Odluka o zaradama lokalnih službenika i namještenika u opštini Tivat ("Sl. list CG-opštinski propisi", br. 20/17, 43/17, 29/18)

**Član 7**

Ova Odluka stupa na snagu osmog dana od dana objavljivanja u "Službenom listu Crne Gore - opštinski propisi".

Broj:\_\_\_\_\_\_\_\_\_\_\_\_\_\_\_\_

Tivat:\_\_\_\_\_\_\_\_\_\_\_\_\_\_\_

SKUPŠTINA OPŠTINE TIVAT

PREDSJEDNIK SKUPŠTINE

Ivan Novosel

**O b r a z l o ž e n j e:**

**PRAVNI OSNOV** za donošenje Odluke o zaradama lokalnih službenika i namještenika sadržan je u člana 23 stav 1 Zakona o zaradama zaposlenih u javnom sektoru ("Službeni list CG", br. 16/16, 83/16, 21/17, 42/17, 12/18, 39/18 i 42/18), članu 38 stav 1 tačka 2 i 29 Zakona o lokalnoj samoupravi ("Službeni list CG", broj 02/18), člana 35 stav 1 alineja 2 i 29 Statuta opštine Tivat ("Službeni list CG- Opštinski propisi", br. 24/18).

**RAZLOZI ZA DONOŠENJE** ove odluke sadržani su u potrebi njenog usklađivanja Zakonom lokalnoj samoupravi ("Službeni list CG", broj 02/18),kao i nove Odluke o organizaciji i načinu rada lokalne uprave opštine Tivat ("Službeni list CG-opštinski propisi", broj 43/18).

**SADRŽINA ODLUKE:**

U **članu 1** regulisan je predmet uređivanja odluke u skladu sa Pravno-tehničkim pravilima za izradu propisa koji se odnosi na utvrđivanje koeficijenata za zarade lokalnih funkcionera u opštini Tivat i lica koje imenuje skupština. Zakonom o zaradama zaposlenih u javnom sektoru u potpunosti je uređen način utvrđivanja i ostvarivanja prava na zaradu, naknadu zarade i druga primanja zaposlenih u javnom sektoru, način obezbjeđivanja sredstava za grupe poslova C i D tog zakona i druga pitanja od značaja za ostvarivanje ovih prava (član 1), te se lokalnom odlukom mogu uređivati samo ona pitanja za čije je regulisanje zakon dao izričit pravni osnov i definisao opseg te regulative.

U **članu 2** utvrđen je princip rodne ravnopravnosti po pitanju izraza koji su u ovoj odluci upotrebljeni za fizička lica u muškom rodu, u skladu sa članom 11 Zakona o rodnoj ravnopravnosti ("Službeni list RCG", br. 46/07, Službeni list CG", br. 73/10, 40/11, 35/15) kojim je propisano da Opština, Glavni grad i Prijestonica, u okviru svojih nadležnosti, podstiču i ostvaruju rodnu ravnopravnost, odnosno preduzimaju mjere i aktivnosti od značaja za ostvarivanje rodne ravnopravnosti.

U **članu 3** su utvrđeni koeficijenti za lokalne službenike i namještenike opštine Tivat, članovima 22 i 23 Zakona o zaradama zaposlenih u javnom sektoru ("Službeni list CG", br. 16/16, 83/16, 21/17, 42/17, 12/18, 39/18 i 42/18).

U **članu 4** predviđen je dodatak na zaradu određenim lokalnim službenicima i namještenicima iz kategorije ekspertsko-rukovodi kadar, ekspertski kadar, izvršni kadar i za namještenike a u skladu sa članom 11 stav 1 tačka 3 Zakona o zaradama zaposlenih u javnom sektoru ("Službeni list CG", br. 16/16, 83/16, 21/17, 42/17, 12/18, 39/18 i 42/18) kojim je propisano da se zarada zaposlenog sastoji iz osnovne zarade, posebnog dijela zarade, **dodatka na osnovu zaradu** i varijabilnog dijela zarade.

Na osnovu izloženog, predlaže se Skupštini da donese Odluku o zaradama lokalnih službenika i namještenika opštine Tivat.

Obrađivač:

Sekretarijat za finansije i lokalne javne prihode